Yaponiya va AQSh tarixdagi eng yirik qo'shma mashg'ulotlarni o'tkazadi

Yaponiya va AQSh kuzda xokkaydo orolida “Resolute Dragon” qo'shma harbiy mashg'ulotlar o'tkazadi. Bu haqda “RT” xabar berdi.
Ma'lum qilinishicha, ikki haftalik “Resolute Dragon” harbiy mashqlarida 4000 dan ortiq dengiz piyodalari ishtirok etadi. Bu tarixiy eng yirik ikki tomonlama mashg'ulotlar bo'lishi kutilmoqda.
Mashqning maqsadlaridan biri AQSh dengiz piyodalari bazalarining faoliyatini kuchaytirishdan iborat. Bu mintaqaning mudofaa qobiliyati va harbiy operatsiyalarini baholash uchun muhimligi ta'kidlangan. Bundan tashqari, qo'shma mashg'ulotlar Yaponiya va AQShga chekka orollarning mudofaa tartib-qoidalarini kuchaytirishga imkon berishi keltirilgan.
Yaponiya va AQShning xokkaydodagi so'nggi qo'shma mashg'ulotlari 2021 yil dekabrida bo'lib o'tgan. Mashg'ulot davomida quruqlikda va havoda qo'shma harakatlar, jumladan aviatsiyaning o'quv parvozlari ishlab chiqilgan.
Avvalroq NATO kemalari harbiy mashg'ulotlar uchun Boltiq dengiziga kirgandi. Shuningdek, Qirg'izistonda “Bayraktar” ishtirokidagi harbiy mashg'ulotlar boshlangandi.